Page:Six favorite songs.pdf/4



C blaws the win’ frae north to south, an’ drift is driving sairly; The sheep is couring in the heugh, O Sirs! it’s Winter fairly. Now up in the morning’s no for me. up in the morning early; I’d rather gae supperless to my bed, than rise in the morning early.

Rude rairs the blast amang the woods, the branches tirlin’ barely; Amang the chimney-taps it thuds, an’ frost is nippin’ sairly. Now up in the morning’s no for me, up in the morning early; To sit a’ the night wad better agree; than rise in the morning early.

The Sun peeps o’er the Southlan’ hills, like ony timerous carlie, Just brinks a wee, then sinks again, an’ that we fin’ severely. Now up in the morning’s no for me, up in the morning early; When snaw blaws in to the chimley-cheek, wha’d rise in the morning early?

Nae Linties lilt on liedge or bush, poor things they suffer sairly, In cauldrife quarters a’ the night, a’ day they feed but sparely.